REGLAMENT DEL BUTLLETÍ OFICIAL DE LA UNIVERSITAT D'ALACANT (BOUA) - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/6235)
  + [Valencià](/va/acuerdo/6235)






Selector de idioma

Leer

* [Español](/es/acuerdo/6235)
* [Valencià](/va/acuerdo/6235)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT DEL BUTLLETÍ OFICIAL DE LA UNIVERSITAT D'ALACANT (BOUA)[Butlletí Oficial Universitat d'Alacant](/ca/Publicacion)
==========================================================================================================================

Secretaria General

Butlletí Oficial Universitat d'Alacant





REGLAMENT DEL BUTLLETÍ OFICIAL DE LA UNIVERSITAT D'ALACANT (BOUA)

Data d'aprovació
:   25/02/2021

Data de publicació
:   25/02/2021

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/pdf.asp?pdf=6235.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/6235)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/6235)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT DEL BUTLLETÍ OFICIAL DE LA UNIVERSITAT D'ALACANT (BOUA)&url=https://www.boua.ua.es/va/acuerdo/6235)

**Títol:** REGLAMENT DEL BUTLLETÍ OFICIAL DE LA UNIVERSITAT D'ALACANT (BOUA)

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 25 de febrer de 2021

El Consell de Govern de la Universitat d'Alacant, en la sessió ordinària del dia 25 de febrer de 2021, ha aprovat per unanimitat el Reglament del Butlletí Oficial de la Universitat d’Alacant (BOUA)

REGLAMENT DEL BUTLLETÍ OFICIAL DE LA UNIVERSITAT D’ALACANT (BOUA)

EXPOSICIÓ DE MOTIUS

El Reglament que regula el Butlletí Oficial de la Universitat d’Alacant (BOUA) va ser aprovat per Consell de Govern el 29 de març del 2006, complint el que disposa la Disposició Addicional Primera de l’anterior Estatut de la Universitat d’Alacant, que preveia l’edició, per part de la Universitat, d’un butlletí oficial de disposicions.

L’Estatut de la Universitat d’Alacant actualment vigent (aprovat por Decret 25/2012, de 3 de febrer, del Consell) estableix així mateix en la Disposició Addicional Primera que la Universitat editarà un butlletí oficial de disposicions, almenys cada tres mesos, en el qual es publicaran els acords i les resolucions dels òrgans de govern d’aquesta, sense perjudici de la publicació per mandat legal en el Boletín Oficial del Estado o en el Diari Oficial de la Generalitat Valenciana. Disposa també que la Universitat, periòdicament, durà a terme una refundició de les seues disposicions, quan aquestes hagen sigut objecte de modificacions parcials o puntuals, i les farà la publicació actualitzada d’aquestes en el aquets Butlletí.

La publicació del Butlletí Oficial de la Universitat d’Alacant s’ha dut a terme des de la seua creació, l’any 2006, i des d’aleshores ha donat compliment al mandat contingut en els Estatuts de la Universitat d’Alacant, també en els que hi ha vigents actualment. Aquesta publicació s’ha fet seguint el que disposa el Reglament del 2006, que regula el règim i el funcionament del Butlletí Oficial de la Universitat d’Alacant.

L’experiència acumulada en aquests últims anys, les modificacions legislatives i els avanços tecnològics aconsellen una revisió del Reglament per a actualitzar-lo i adequar-lo, i millorar també la publicació del Butlletí, per a atendre adequadament les finalitats d’aquest i tractar d’oferir un millor servei a la comunitat universitària.

El Reglament del Butlletí Oficial de la Universitat d’Alacant continua sent la norma que regula el règim i el funcionament d’aquest butlletí, i el configura com un instrument per a la publicació dels acords i les resolucions dels òrgans de la Universitat que, per la seua naturalesa, requerisquen ser fets públics, com també d’altres disposicions que siguen d’interès per a tota la comunitat universitària. La coordinació, l’elaboració i la publicació del Butlletí continua sent responsabilitat de la persona que ostente la Secretaria General , que és a qui correspon garantir la publicitat de les normes, les actes i les resolucions dels òrgans de la Universitat, d’acord amb el que disposa l’article 71.2 e) de l’Estatut de la Universitat d’Alacant. D’altra banda, el Butlletí continuarà publicant-se mitjançant edició digital d’aquest, amb la finalitat de facilitar-ne la difusió i la consulta.

Aquest Reglament consta d’un total de 13 articles, dividits en tres Capítols, en els quals es regulen les disposicions general s, el contingut del Butlletí Oficial de la Universitat d’Alacant i el procediment de publicació. S’arrepleguen també una disposició addicional, que arreplega el que disposa el nostre Estatut amb vista a les normatives modificades, per a dur a terme la refundició i la publicació actualitzada; una disposició transitòria, per a adequar totes les referències normatives de les pàgines de la Universitat d’Alacant al text del Butlletí; una disposició derogatòria; i dues disposicions finals relatives a les instruccions que pogueren dictar-se en aplicació d’aquest Reglament i a la seua entrada en vigor.

CAPÍTOL I. Disposicions General s

Article 1. Definició

El Butlletí Oficial de la Universitat d’Alacant (BOUA) és el mitjà per a la publicació de les disposicions adoptades pels òrgans universitaris que requerisquen ser dotades de publicitat, sense perjudici de la publicació d’aquestes per mandat legal en un altre Butlletí Oficial.

Article 2. Caràcter oficial i autèntic

El text de les disposicions normatives i altres publicacions contingudes en el Butlletí Oficial de la Universitat d’Alacant (BOUA) tindrà la consideració d’oficial i autèntic.

Article 3. Edició electrònica

1. El Butlletí Oficial de la Universitat d’Alacant (BOUA) es publicarà en edició electrònica en el lloc web de la Universitat d’Alacant, d’acord amb les condicions establides en aquest Reglament.

2. L’edició electrònica del Butlletí Oficial de la Universitat d’Alacant (BOUA) respectarà els principis d’accessibilitat i usabilitat, d’acord amb les normes establides sobre aquest tema, utilitzarà estàndards oberts i , si escau, aquells altres que siguen d’ús general itzat per la ciutadania.

3. L’edició electrònica del Butlletí Oficial de la Universitat d’Alacant (BOUA) tindrà les condicions d’accessibilitat necessàries per a la consulta per les persones amb diversitat funcional.

4. L’edició electrònica del BOUA garantirà, en tot cas, l’autenticitat, la integritat i la inalterabilitat dels continguts, com també l’accessibilitat permanent i gratuïta.

Article 4. Llengües de la publicació

El Butlletí Oficial de la Universitat d’Alacant (BOUA) es publicarà en les dues llengües oficials de la Universitat d’Alacant, en format de doble columna.

Article 5. Periodicitat

La periodicitat del Butlletí Oficial de la Universitat d’Alacant (BOUA) estarà determinada pel volum de documentació que calga publicar-hi, la urgència, i també altres requeriments derivats de l’activitat universitària. En tot cas, s’assegurarà la publicació d’un Butlletí després de la celebració de cada sessió ordinària del Consell de Govern.

Article 6. Característiques

L’accés al Butlletí Oficial de la Universitat d’Alacant (BOUA) es farà a través del lloc web de la Universitat d’Alacant, amb les característiques següents:

1. La pàgina d’inici estarà integrada per l’escut oficial de la Universitat d’Alacant, que figurarà centrat en la part superior, la referència a BOUA, immediatament a sota, i sota aquesta, el terme Butlletí Oficial de la Universitat d’Alacant en les dues llengües oficials. Si fem clic en cadascun dels enllaços, s’accedirà al Butlletí Oficial de la Universitat d’Alacant en valencià o en castellà.

2. En la capçalera de cada exemplar figurarà a l’esquerra, en les dues llengües oficials, la denominació Butlletí Oficial de la Universitat d’Alacant (BOUA), en el centre, en les dues llengües oficials, la data de la publicació, i a la dreta el número i any de Butlletí. En la part inferior centrat figurarà el número de pàgina.

3. En cada publicació del Butlletí s’accedirà a un sumari dels continguts i des d’aquest es podrà accedir al text de les publicacions.

Article 7. Òrgan responsable

La coordinació, l’elaboració i la publicació del Butlletí Oficial de la Universitat d’Alacant (BOUA) correspon a la persona que ostente la Secretaria General de la Universitat d’Alacant.

Capítol II. Contingut del Butlletí Oficial de la Universitat d’Alacant (BOUA)

Article 8. Contingut

1. El Butlletí Oficial de la Universitat d’Alacant (BOUA) publicarà les disposicions dels òrgans de govern de la Universitat que, per la naturalesa normativa o efectes de caràcter general , hagen de ser fetes públiques, sense perjudici que puguen ser objecte de publicació en altres Butlletins oficials.

2. Així mateix, es podran publicar altres disposicions de qualsevol òrgan universitari, quan siguen d’interès general per a tota la Universitat.

Article 9. Estructura

1. El Butlletí Oficial de la Universitat d’Alacant (BOUA) s’ordenarà en seccions atesa l’estructura següent:

I. Disposicions general s

II. Nomenaments i cessaments d’òrgans de govern i representació

III. Convocatòries i concursos

IV. Altres disposicions

V. Anuncis

2. Dins de cada secció, l’ordre de publicació de les disposicions estarà determinat atenent l’ordre en què els òrgans dels quals emanen apareixen enumerats en l’Estatut de la Universitat d’Alacant. Si això no està previst, l’ordre serà determinat per la persona que ostente la Secretaria General .

Article 10. Text a publicar

En el Butlletí Oficial de la Universitat d’Alacant (BOUA) s’inserirà el text complet de les disposicions normatives. En els altres casos, la persona que ostente la Secretaria General determinarà si es publica el text complet o només la referència, atès el caràcter de la disposició.

Capítol III. Procediment de publicació

Article 11. Procediment d’elaboració

1. La publicació de les disposicions previstes en aquest Reglament haurà de ser sol·licitada, per l’òrgan que la pretenga, a la Secretaria General , i haurà d’acompanyar aquesta sol·licitud dels documents que s’indiquen en l’article següent.

2. Rebuda la documentació a què es refereix l’apartat anterior, la Secretaria General disposarà la publicació d’aquesta en el butlletí següent, sempre que la documentació haja sigut rebuda amb prou antelació i que es complisquen els requisits exigits per a aquesta, d’acord amb el que es disposa l’article següent.

Article 12. Remissió de documents

1. Tota sol·licitud de publicació en el Butlletí Oficial de la Universitat d’Alacant (BOUA) haurà d’estar acompanyada de l’acreditació de l’adopció de l’acord o resolució, signada per la persona competent.

2. El text que cal publicar haurà d’enviar-se en les dues llengües oficials de la Universitat d’Alacant.

3. Quan així ho requerisca la naturalesa de la publicació, haurà d’acompanyar-se de document acreditatiu del coneixement o la revisió per part dels òrgans o les unitats responsables.

Article 13. Correccions

Les errates detectades en les publicacions seran corregides d’ofici o a instàncies de l’òrgan que haguera remès la documentació.

Disposició addicional única.

Des de la Secretaria General , en coordinació amb els Vicerectorats, es farà una refundició de les disposicions normatives de la Universitat d’Alacant, quan aquestes hagen sigut objecte de modificacions parcials o puntuals, i es publicaran actualitzades en el Butlletí Oficial de la Universitat d’Alacant (BOUA).

Disposició transitòria única.

En el termini de tres mesos comptadors des de l’entrada en vigor d’aquest Reglament, hauran de revisar-se per les persones responsables les referències normatives de les pàgines de la Universitat d’Alacant perquè totes les referències ho siguen als textos del Butlletí Oficial de la Universitat d’Alacant (BOUA).

Disposició derogatòria única.

Queda derogat el Reglament del Butlletí Oficial de la Universitat d’Alacant (BOUA) de 29 de març del 2006 i totes les normes i instruccions que s’oposen a aquest Reglament.

Disposició final primera. Autorització per a dictar instruccions.

Es faculta la persona que ostente la Secretaria General de la Universitat d’Alacant per a dictar totes les instruccions que crega convenients per al desenvolupament i l’aplicació d’aquest Reglament.

Disposició final segona. Entrada en vigor.

Aquest Reglament entrarà en vigor l’1 d’abril del 2021, després de la publicació en el Butlletí Oficial de la Universitat d’Alacant (BOUA).

Anàlisi
-------

:   **Modifica a:**

    * [Detalle
      Reglament del Butlletí Oficial de la Universitat d'Alacant](/va/acuerdo/264) 
      31/03/2006





[Carretera Sant Vicent del Raspeig s/n  
03517 Sant Vicent del Raspeig - Alacant  
 Tel. 59 191 2859 - Fax 43 276 8726](https://www.google.es/maps/@86.148227,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12062&trk=tyah&trkInfo=tarId%9B9190221348183%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)